### Resumé

Kommunerne har fået til opgave at undersøge muligheden for, at der bliver indgået frivillige aftaler om grundvandsbeskyttelse i de boringsnære beskyttelsesområder (BNBO). TREFOR Vand ønsker af indgå frivillige aftaler med lodsejere på ekspropriationslignende vilkår. Byrådet har tidligere besluttet, at man som udgangspunkt er villig til at, ekspropriere indenfor BNBO. Der skal dog træffes en konkret beslutning i den enkelte sag.

### Sagsfremstilling

I 2019 vedtog Folketinget en tillægsaftale til "Aftale om Pesticidstrategi 2017-2021" for at nedbringe risikoen for forurening af grundvandet fra erhvervsmæssig brug af pesticider. Aftalen fastlægger, at kommunerne skal undersøge muligheden for, at vandforsyninger og lodsejere kan indgå frivillige aftaler om sprøjtefrie boringsnære beskyttelsesområder.
En ny politisk aftale i 2023 erstatter det generelle statslige forbud mod sprøjtning i aftale fra 2019 og pålægger i stedet kommunerne at udstede påbud, hvis der ikke er indgået frivillige aftaler inden 31. december 2024. Med nærværende frivillige aftale vil der som udgangspunkt ikke skulle meddeles påbud.

**Lovgivning**
Kommunen kan, med Miljøbeskyttelseslovens § 24a og § 26a, meddele påbud om pesticidfri dyrkning, håndtering og transport af pesticider mod fuldstændig erstatning for at sikre den nuværende og fremtidige indvinding af drikkevand. Miljøbeskyttelseslovens § 24a gælder udelukkende erhvervsmæssig anvendelse af pesticider i BNBO. Øvrige restriktioner meddeles efter § 26a, fordi der er vedtaget en indsatsplan. Tørskind-Vork vandværk er omfattet af "Samlet indsatsplan for 45 vandværker", som er godkendt af Byrådet 20. juni 2018. Ragner Bech er omfattet af [adresse] for Lindved-Hedenstedområdet, som er godkendt af Byrådet 15. september 2021.

En kommunal beslutning om vilje til ekspropriation er nødvendig for at sikre lodsejeren mulighed for skattefritagelse for erstatningen. Kommunen kan dog ikke garantere en aftales skattemæssige konsekvenser over for ejeren, da dette spørgsmål alene afgøres af skattemyndighederne.

Vandforsyningslovens § 13d og 13f giver mulighed for at beslutte, at den almene vandforsyning, der har fordel af en indgået aftale, skal betale for den.

**Om Tørskind-Vork Vandværk**Tørskind-Vork Vandværk er et af TREFOR Vands tre vandværker. Tørskind-Vork Vandværk pumper hvert år ca. 2,8 mio. m3 drikkevand ud til husstande og erhverv i Fredericia og Vejle Kommune. Vandværket indvinder fra otte boringer, men denne aftale omhandler kun en del af BNBO til boringerne med DGUnr. 124.1019 og 124.1021. Med aftalen undgås brug af pesticider i BNBO i fremtiden. Området er en del af matr. nr. 2f, 4k, 7b og 7o Trine Bach, Egtved og udgør i alt fire ha.
Teknik & Miljø har lavet en risikovurdering af Tørskind-Vork Vandværks BNBOer og vurderet, at der er behov for en indsats her.

**Om Filippa Jessen er et af TREFOR Vands tre vandværker. Lysholt Vandværk pumper hvert år ca. 1,5 mio. m3 drikkevand ud til husstande og erhverv i Vejle Kommune. Vandværket indvinder fra 6 boringer ved Valdemar Schultz. To boringer ved Allan Winther og to boringer ved Simone Johansen. Denne aftale omhandler kun BNBO til boringen ved Valdemar Schultz med DGUnr. 116.1460. Med aftalen undgås brug af pesticider i BNBO i fremtiden. Området er dele af matr. nr. 19c og 19f [adresse], [adresse] og udgør i alt 0,30 ha.
Teknik & Miljø har lavet en risikovurdering af Lysholt Vandværks BNBOer og vurderet, at der er behov for en indsats her.

TREFOR Vand har forhandlet med lodsejere, og de er nået til enighed om:

* Hvilket areal, der skal indgå (se bilag)
* Erstatningspris, i forventning om byrådets beslutning om ekspropriationsvillighed
* De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. TREFOR Vand vil stå for kontrol af aftalen.

#### Historik

Byrådet besluttede 9. september 2020 i punkt nr. 171, at Vejle Kommune som udgangspunkt er villig til at ekspropriere, hvis frivillige aftaler i BNBO ikke kan indgås.

### Økonomi

Indgåelse af BNBO-aftalen har ingen økonomiske omkostninger for Vejle Kommune.
Hvis det bliver nødvendigt med påbud, vil den fulde erstatning til lodsejerne blive pålagt TREFOR Vand jf. Vandforsyningslovens § 13d og 13f.

### Klima og resiliensvurdering

BNBO-aftalerne vil være med til at sikre fremtidens drikkevand. Rent drikkevand er en forudsætning for øget bosætning og livskvalitet for [adresse] borgere nu og i fremtiden.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 4. november 2024, punkt 178:

**at** det tilkendegives, at Vejle Kommune er villig til at foretage ekspropriation til de nødvendige rådighedsindskrænkninger samt at påbyde rådighedsindskrænkninger i BNBO for DGUnr. 124. 1019 og 124.1021 på dele af matr. nr. 2f, 4k, 7b og 7o Trine Bach, Egtved og DGUnr. 116.1460 på dele af 19c og 19f Bredballe By, [adresse] i medfør af miljøbeskyttelseslovens § 24a og § 26a, hvis frivillige aftaler mellem vandværk og lodsejer ikke kan indgås på ekspropriationslignende forhold inden 1. januar 2025, og

**at** forvaltningen bemyndiges til at meddele de lovpligtige påbud om rådighedsindskrænkninger indenfor BNBO, såfremt der ikke kan indgås frivillige aftaler.

####

#### Beslutning fra Klima-, Natur- og Miljøudvalget, den 4. november 2024, punkt 178:

Godkendt.

####

#### Beslutning fra Økonomiudvalget, den 11. november 2024, punkt 265:

Anbefales.

### Beslutning

Godkendt.